text: नई दिल्‍ली। रूस के शहर सोची में प्रधानमंत्री नरेंद्र मोदी ने रूसी राष्‍ट्रपति व्‍लादिमिर पुतिन से मुलाकात की है। दोनों नेताओं के बीच एक मीटिंग भी हुई है। दोनों नेता पुतिन के रिसॉर्ट पर मौजूद हैं। पीएम मोदी ने रूस के राष्‍ट्रपति व्‍लादिमिर पुतिन से मुलाकात की और कहा कि वह पुतिन के आभारी रहेंगे क्‍योंकि उन्‍होंने, उन्‍हें सोची में एक अनौपचारिक मुलाकात के लिए आमंत्रित किया। दोनों नेताओं के बीच कई विस्‍तृत एजेंडों पर चर्चा होगी। इन में अंतरराष्‍ट्रीय और क्षेत्रीय मुद्दों के साथ ही आतंकववाद, अफगानिस्‍तान-पाकिस्‍तान के हालात और सीरिया के साथ ही आईएसआईएस पर भी चर्चा होने की संभावना है।